На основу правоснажног Решења стечајног судије Привредног суда у Београду о банкроству, 4.Ст.287/2015 од 11.05.2016.године, сагласности Одбора поверилаца од **26.08.2016**.године, а у складу са чланoвима 131, 132. и 133. Закона о стечају („Службени гласник РС“, бр. 104/09, 99/11-др. закон, 71/12-одлука УС и 83/14) и Националним стандардом број 5 о начину и поступку уновчења имовине стечајног дужника, („Службени гласник РС“ бр.13/2010), стечајни управник стечајног дужника:

**„UTC COMPANY“ увоз, извоз и трговина доо у стечају,**

**Нови Београд, Булевар Зорана Ђинђића 195**

**ОГЛАШАВА**

Продају имовине стечајног дужника методом непосредне погодбе,

jaвним прикупљањем писаних понуда

**Предмет продаје** чини следећа имовина:

**ПАКЕТ 1**. **ЗАЛИХЕ ТРГОВАЧКЕ РОБЕ, 205 разних артикала -** према спецификацији у продајној документацији.

**Процењена вредност имовине Пакета 1. износи 630.537,00 динара.**

Почетна цена за учешће на јавном прикупљању понуда за Пакет 1. није ничим ограничена.

**Гарантни депозит износи 50.000,00 динара,**

**ПАКЕТ 2. ЕЛЕКТРО ВИЉУШКАР са пуњачем.**

**Процењена вредност имовине Пакета 2. износи 382.200,00 динара.**

Почетна цена за учешће на јавном прикупљању понуда за Пакет 2. није ничим ограничена.

**Гарантни депозит износи 50.000,00 динара,**

**Сваки Пакет се продаје посебно а наведени услови и права су појединачни.**

Право на учешће имају сва домаћа и страна правна и физичка лица која до **19.09.2016**.године до 16,00 часова:

1. изврше уплату ради откупа продајне документације у износу од 1.000,00 динара, на текући рачун стечајног дужника број 355-0003200487555-13 код Војвођанске банке ад Нови Сад. Профактура се може преузети сваког радног дана у периоду од 08:00 до 16:00 часова, у канцеларији стечајног управника, Београд, Видска бр.24.
2. уплате гарантни депозит у износу од 50.000,00 динара, на текући рачун стечајног дужника број 355-0003200487555-13 код Војвођанске банке ад Нови Сад;
3. потпишу Изјаву о губитку права на враћање депозита. Текст изјаве чини саставни део продајне документације;
4. предају стечајном управнику образац пријаве за учешће и затворену писану понуду у добро обезбеђеној коверти.

**Јавно отварање понуда се одржава дана 22.09.2016.године у 10,00 часова, у улици Видска бр. 24 у Београду.**

**Регистрација учесника врши се на дан отварања понуда у времену од 09:00 до 09:50 часова, на истој адреси.**

Стечајни управник**,** или Комисија коју одреди, спроводи јавно отварање понуда тако што:

1. региструје лица која имају право учешћа на јавном отварању понуда (имају овлашћења или су лично присутни);
2. отвара понуде читајући правила и позива учеснике да подигну понуђену цену, уз услов да повећања не могу бити мања од 5% у односу на претходно понуђену цену;
3. проглашава Купца када ниједан други учесник не истакне већу цену од највеће понуђене или од накнадно подигнуте цене. У случају да на последњој понуђеној цени буде више понуђача који је прихватају, а следећу већу цену нико не прихвати, за Купца се проглашава понуђач који је први уплатио гарантни депозит, а за другог следећи по времену уплате, тачније према хронолошком реду на изводима продавца.
4. одржава ред на јавном отварању понуда;
5. потписује записник након што га потпишу сви учесници јавног отварања понуда;

Понуде у којима нису јасно наведени динарски износи и понуђене цене одбацују се.

Купопродајни Уговор се потписује у року од 3 дана од дана одржавања јавног отварања понуда. Проглашени Купац је дужан да уплати остатак купопродајне цене изнад висине депозита у року од 7 дана, од дана потписивања купопродајног Уговора, на текући рачун стечајног дужника број 355-0003200487555-13 код Војвођанске банке ад Нови Сад.

Купац сноси трошкове продаје, порезе и остале дажбине које прате купопродају.

У случају да постигнута цена буде нижа од половине процењене вредности, Одбор поверилаца је дужан да на предлог стечајног управника, у року од 5 дана, определи сагласност на продају. У случају да Одбор за 5 дана од пријема предлога стечајног управника не одлучи сматраће се да је прећутно сагласан. Дани чекања на одлуку Одбора не рачунају се у рокове који важе за Купце, од дана одржавања продајног поступка.

Свако лице које је стекло право на учешће у складу са условима прописаним овим Огласом, а те услове не испуни, губи право на депозит у складу са Изјавом о губитку права на враћање депозита, а за Купца се проглашава други најбољи понуђач.

Рокови и услови који су важили за првог Купца од дана отварања понуда, за новог Купца почињу да теку од дана када прими обавештење о проглашењу за Купца.

Другом најбољем понуђачу, депозит се враћа у року од 2 радна дана од дана када купац исплати пуну купопродајну цену.

Учесницима који на јавном отварању понуда нису стекли статус Купца или другог најбољег понуђача, депозит се враћа најкасније другог радног дана од дана одржавања јавног отварања понуда.

Купац преузима купљену имовину најкасније за 7 дана од уплате пуне купопродајне цене.

Стечајни управник не одговара за недостатке који нису познати, њему и Купцима, који се евентуално сазнају након уплате Депозита.

Имовина се купује у виђеном стању, а може се разгледати након откупа продајне документације, а најкасније 3 радна дана пре заказане продаје, сваке Среде и Суботе, од 12 до 14 часова, уз најаву један дан раније.

Teкст Оглaсa мoжe сe прeглeдaти нa сajту стeчajнoг упрaвникa: [www.rbl.co.rs](http://www.rbl.co.rs), сајту Агенције за лиценцирање стечајних управника: www.alsu.gov.rs/la/oglasi/ и на Огласној табли Привредног суда у Београду.

Oвлашћено лице: стечајни управник Ђорђе Зечевић

Лицe за контакт: Оливера Марковић

Контакт телефон : 011/2442-470;